Kamu bisa jelasin ke aku soal James II dari England dalam bahasa melayu?

James II & VII (14 Oktober 1633 – 16 September 1701) ialah Raja bagi England dan Raja bagi Ireland sebagai James II dan Raja bagi Scotland sebagai James VII, bermula pada 6 Februari 1685. Beliau merupakan raja Katolik terakhir yang memerintah kerajaan England, Scotland, dan Ireland. Terdapat ramai ahli politik dan pemimpin agama Britain yang menentang beliau kerana sikapnya yang terlalu memihak kepada Perancis, Katolik, dan memiliki kuasa mutlak raja yang banyak. Apabila beliau memiliki seorang pewaris Katolik, tegangan memuncak dan para pemimpin meminta William III dari Orange (menantu dan anak saudara beliau) membawa dan mendaratkan tentera dari Belanda. James melarikan diri dari England (dan maka dilucutkan takhta) dalam Revolusi Gemilang pada tahun 1688. Beliau kemudian digantikan oleh William dari Orange yang mana menjadi raja sebagai William III, memerintah bersama dengan isteri beliau (anak perempuan James) Mary II. Oleh itu William dan Mary, yang mana kedua-duanya adalah Protestant, menjadi pemerintah bersama pada tahun 1689. James melakukan satu cubaan serius bagi mendapatkan semula takhta beliau, apabila beliau mendarat di Ireland pada tahun 1689 tetapi, selepas kekalahan tentera Jacobite oleh tentera Williamite di Pertempuran Boyne pada musim panas tahun 1690, James kembali semula ke Perancis. Beliau menghabiskan hidupnya sebagai seorang pelaku di sebuah istana yang diberikan oleh sepupu dan sekutu beliau, Raja Louis XIV.